OzLabs/hebrew-wiki-articles huggingface dataset:
אוניות מחופות שריון מסדרת ויקטוריה

אוניות מחופות שריון מסדרת ויקטוריה (או סדרת סנס פרייל) של הצי המלכותי משנות ה-80 של המאה ה-19 הייתה הסדרה הראשונה של אונייה מחופת שריון (מתוארת לפעמים כאוניית מערכה) שהשתמשה במנועי קיטור תלת דרגתיים, כאשר סדרות קודמות השתמשו במנועים מורכבים.

היו רק שתי אוניות בסדרה זו. האונייה הראשונה בסדרה, אה"מ ויקטוריה, טבעה בהתנגשות מקרית עם אוניית מערכה נוספת של הצי המלכותי, אה"מ קאמפרדאון בים התיכון עם אובדן של מחצית מצוותה. אוניית האחות שלה, אה"מ סנס פרייל, שרדה עד שנגרטה באפריל 1907.

== תכנון ==
תרשים של האוניות מסדרת ויקטוריה
סדרה זו נועדה להיות גרסה משופרת של אה"מ קונקרור, ונקראה במקור סדרת אוניות קונקרור החדשות.

=== חימוש ===
תותח BL{{כ}} 16.25 אינץ' במצב טעינה בצריח
הכוונה המקורית הייתה להתאים תותחי 13.5 אינץ' (343 מ"מ), במשקל 67 טון, במקום תותחי ה-12 אינץ' (305 מ"מ) של אה"מ קונקרור בצריח הקדמי הבודד, אך מאוחר יותר במהלך התכנון הוחלט להגדיל אותם ולהשתמש בתותחי ה-16.25 אינץ' (413 מ"מ), במשקל 110 טון. תותחים דומים סופקו על ידי היצרן, Sir W. G. Armstrong, Whitworth & Co., Ltd., לצי המלכותי האיטלקי והותקנו בסדרת אנדריאה דוריה והפגז במשקל 1,800 פאונד (816 ק"ג) יכול היה לחדור לכל עובי שריון שהיה קיים באותו זמן. בתקופה שבה העליונות הימית של הים התיכון נתפסה כחלק מכריע מהמדיניות הבריטית, סדרת ויקטוריה נועדה לשירות כחלק מצי הים התיכון הבריטי. אותו דגם של תותח הותקן באה"מ בנבואו האונייה האחרונה מסדרת אדמירל, שהיה לה דוגמה יחידה בכל אחת משתי הברבטות שלה במקום זוגות של תותחי 13.5 אינץ’ (343 מ”מ), והייתה ספינת המלחמה הבריטית היחידה שנשאה אותם.

התותח לא הצליח בשירות מכיוון שלקח ארבע או חמש דקות לטעון ולירות. לקנים היו תוחלת חיים של 75 פגזים בלבד והלוע נטה לצנוח.

הצריח האחורי הכיל תותח 10 אינץ' (254 מ"מ) קטן יותר בעיצוב דומה, במשקל 26 טונות.

=== יכולות שייט ===
אה"מ סנס פרייל
סדרה זו הייתה אחת מהאחרונות בתקופה זו עם בולט נמוך מאוד, בערך 10 רגל (3 מטר). הדבר נעשה כדי לצמצם את שטח המטרה בקרב ימי, אך השפיע לרעה על יכולת השייט, והיה גורם חשוב בטביעת ויקטוריה תוך חמש עשרה דקות לאחר ההתנגשות, שכן הוא אפשר למים להגיע במהירות ליציאות צריח התותחים.

=== הנעה ===
החידוש המוצלח ביותר של הסדרה היה הכנסת מנועי קיטור תלת דרגתיים לאוניות מערכה של הצי המלכותי. מנועים אלו פותחו כתוצאה מהחדרת פלדה לייצור דוודים, אשר בתורה הובילה ללחצי קיטור גבוהים יותר. הצי המלכותי ניסה אותם במקור בהצלחה רבה בסירת התותחים נושאת הטורפדו אה"מ ראטלסנייק. היתרון העיקרי היה היעילות המשופרת של המנוע, משמעה תפוסה מופחתת מכיוון שהיה צורך בפחות פחם. בניסויים, אה"מ ת'אנדרר, שהופעלה מחדש עם מנועי קיטור תלת דרגתיים בשנים 1889–1891, הראתה שצריכת הפחם ב-80% הספק ירדה בחצי.

== אוניות הסדרה ==
{| class="wikitable"
!שם האונייה
!המספנה
! הונחה
! הושקה
! הוכנסה לשירות
|-
| ויקטוריה
| ארמסטרונג, מיטשל ושות'
| 13 ביוני 1885
| 9 באפריל 1887
| 1890
|-
| סנס פרייל
| חברת מפעלי הברזל ובניית ספינות תמזה
| 21 באפריל 1885
| 9 במאי 1887
| 1891
|-
|}

== קישורים חיצוניים ==

קטגוריה:אוניות מערכה בריטיות
קטגוריה:סדרות של אוניות מערכה
האמיש קר

האמיש קר (באנגלית: Hamish Kerr; נולד ב-17 באוגוסט 1996) הוא אתלט ניו זילנדי, אלוף עולם באולם (גלאזגו 2024) ואלוף חבר העמים הבריטי (ברמינגהאם 2022) בקפיצה לגובה.

== ביוגרפיה ==
קר נולד בדנידין שבניו זילנד.

=== 2019 ===
באליפות העולם שנערכה באוקטובר בדוחה שבקטר סיים במקום 22 בקפיצה לגובה בתוצאה של 2.22 מטר.

=== 2021 ===
באולימפיאדת טוקיו שנערכה ביולי-אוגוסט סיים במקום עשירי בקפיצה לגובה בתוצאה של 2.30 מטר.

=== 2022 ===
==== מדליית ארד באליפות עולם באולם ====
באליפות העולם באולם שנערכה במרץ בבלגרד שבסרביה זכה במדליית ארד בקפיצה לגובה בתוצאה של 2.31 מטר, יחד עם ג'אנמרקו טאמברי מאיטליה, ואחרי וו סאנג-הייוק מקוריאה הדרומית (2.34 מטר) ולואיק גאש משווייץ (2.31 מטר).

באליפות העולם שנערכה ביולי ביוג'ין שבאורגון, ארצות הברית, סיים במקום 14 בקפיצה לגובה בתוצאה של 2.25 מטר.

==== אלוף חבר העמים הבריטי ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בקפיצה לגובה בתוצאה של 2.25 מטר.

=== 2023 ===
באליפות העולם שנערכה באוגוסט בבודפשט שבהונגריה סיים במקום 19 בקפיצה לגובה בתוצאה של 2.22 מטר.

=== 2024 ===
==== אלוף עולם באולם ====
באליפות העולם באולם שנערכה במרץ בגלאזגו שבממלכה המאוחדת זכה במדליית זהב בקפיצה לגובה בשיא אוקיאניה חדש של 2.36 מטר, לפני שלבי מקיואן מארצות הברית (2.28 מטר) ו-וו סאנג-הייוק (2.28 מטר).

== שיאים אישיים ==
=== אצטדיון ===
* קפיצה לגובה: 2.33 מטר (2023), שיא ניו זילנד

=== אולם ===
* קפיצה לגובה: 2.36 מטר (2024), שיא אוקיאניה

==קישורים חיצוניים==

קטגוריה:קופצים לגובה
קטגוריה:אתלטים ניו זילנדים
קטגוריה:קופצים לגובה באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אלופים אולימפיים מניו זילנד
קטגוריה:אלופים אולימפיים: קפיצה לגובה (גברים)
קטגוריה:ניו זילנדים שנולדו ב-1996
חיתוך ז'וליין

חיתוך ז'וליין של [[צנון וגזר]]
חיתוך ז'וליין של [[בצל סגול לסביצ'ה פרואני]]
ז'וליין סלרי
חיתוך ז'וליין או חיתוך צרפתי (בצרפתית: Julienne) הוא חיתוך סכין קולינרי שבו חותכים את פריט המזון לרצועות דקות ארוכות, בדומה לגפרורים.<ref name="LAR"></ref>

== מאפיינים ==

פריטים נפוצים שיש לחתוך הם גזר, סלרי לרמולד, תפוחי אדמה עבור טוגנים ז'וליין, או מלפפונים עבור ננמיון שהוא מנת פסטה קוריאנית .

חיתוך קצוות הירק והשוליים לארבעה דפנות ישרות מקל על יצירת חתך אחיד. גודל וצורה אחידים מבטיחים שכל פלח חתוך כזה מתבשל בצורה אחידה ובאותו קצב.<ref></ref> המידה לז'וליין היא 3 מ"מ × 3 מ"מ × 40 מ"מ–50 מ"מ. לאחר חיתוך הז'וליין, הפיכת הגפרורים האלה ב-90 מעלות וחיתוך קוביות דקות נקבל ברונואז (3 מ"מ × 3 מ"מ × 3 מ"מ).

השימוש הראשון הידוע במונח הזה (חיתוך ז'וליין) בדפוס הוא בספר של פרנסואה מאסיאלו (מהדורת 1722). מקור המונח אינו ברור.

== לקריאה נוספת ==
* מנדוֹלינה (חיתוך)

== קישורים חיצוניים ==

== הערות שוליים ==

קטגוריה:שיטות בישול
שלבי מקיואן

שלבי מקיואן (באנגלית: Shelby McEwen; נולד ב-6 באפריל 1996) הוא אתלט אמריקאי, סגן אלוף עולם באולם (גלאזגו 2024) בקפיצה לגובה.

== ביוגרפיה ==
מקיואן נולד באבוויל שבמיסיסיפי, ארצות הברית.

=== 2019 ===
באליפות העולם שנערכה באוקטובר בדוחה שבקטר סיים במקום 13 בקפיצה לגובה בתוצאה של 2.26 מטר.

=== 2021 ===
באולימפיאדת טוקיו שנערכה ביולי-אוגוסט סיים במקום 12 בקפיצה לגובה בתוצאה של 2.27 מטר.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיים במקום חמישי בקפיצה לגובה בתוצאה של 2.30 מטר.

=== 2023 ===
באליפות העולם שנערכה באוגוסט בבודפשט שבהונגריה סיים במקום שביעי בקפיצה לגובה בתוצאה של 2.29 מטר.

=== 2024 ===
==== סגן אלוף עולם באולם ====
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בקפיצה לגובה בתוצאה של 2.28 מטר, אחרי האמיש קר מניו זילנד (2.36 מטר) ולפני וו סאנג-הייוק מקוריאה הדרומית (2.28 מטר).

== שיאים אישיים ==
=== אצטדיון ===
* קפיצה לגובה: 2.33 מטר (2021)

=== אולם ===
* קפיצה לגובה: 2.33 מטר (2024)

==קישורים חיצוניים==

קטגוריה:קופצים לגובה אמריקאים
קטגוריה:קופצים לגובה באולימפיאדת טוקיו (2020)
קטגוריה:קופצים אמריקאים באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:אמריקאים שנולדו ב-1996
שלמור שטרוזמן

שלמור שטרוזמן (נולדה ב-13 בינואר 1991) היא מנחת טלוויזיה, מגישה, עיתונאית, שדרנית ושחקנית ישראלית. עורכת דין במקצועה.

==ביוגרפיה==
שטרוזמן נולדה וגדלה ברמת אביב ולה שני אחים. אמה אתי הייתה עקרת בית ואביה יוסי היה ממייסדי מועדון הזמר הים-תיכוני "הפלקה". היא נקראת על שם סבה שלמה. בילדותה הייתה מדריכה בתנועת הצופים ומרכזת הדרכה. בשנת 2009 התגייסה לצה״ל בו שירתה כקריינית בגל"צ במשך 3 שנים. היא ממשיכה לערוך ולקריין מהדורות בגלי צה"ל כאזרחית עובדת צה"ל.

בשנת 2012 התחילה את לימודיה האקדמאיים באוניברסיטת תל אביב במשפטים וסיימת כמצטיינת דיקאן. בשנת 2016, החלה התמחות במשרד עורכי הדין הרצוג, פוקס, נאמן ושות'. במהלך הלימודים הנחתה את התכנית "הערב בשבע" בערוץ 20 והחליפה את אברי גלעד.

בשנת 2018 חזרה לעולם התקשורת כשנבחרה להגיש בתוכנית ערב טוב עם גיא פינס והיא מגישה לצידו מאז.
היא הנחתה את פסטיבל עכו הבינלאומי לתיאטרון אחר במשך 3 שנים (2023-2021), מצעד הגאווה בתל אביב (2022) ותצוגות האופנה השנתיות של מכללת שנקר (2022-2021).

בשנת 2023 החלה את לימודי היין שלה בבית הספר הבריטי WSET בו סיימה לימודי level 3.
שטרוזמן הנחתה את התוכנית "שלמור מגלה את ישראל" בערוץ הטיולים. ושיחקה בתפקיד אורח בעונה השנייה של הטבח.

החל משנת משנת 2024 מנחה את הפודקאסט "חצי הכוס המלאה" בו היא מארחת את חבריה למקצוע.

==חיים אישיים==
הייתה בזוגיות עם השף אסף גרניט.

==קישורים חיצוניים==

* 
*
*[https://www.ice.co.il/static/40under40/2023/article/993794.html שלמור שטרוזמן], רשימת המשפיעים "40UNDER40", אתר אייס

==הערות שוליים==

קטגוריה:עורכות דין ישראליות
קטגוריה:מנחות טלוויזיה ישראליות
קטגוריה:שדרניות רדיו וטלוויזיה
קטגוריה:שחקניות קולנוע וטלוויזיה ישראליות
קטגוריה:ישראליות שנולדו ב-1991
גריל מונגולי

גריל מונגולי או ברביקיו מונגולי (בשפות סיניות: 蒙古烤肉; בפין-יין: Měnggǔ kǎoròu; בוייד-ג'יילס: Mêng²-ku³ K'ao³-jou⁴) הוא מאכל מוקפץ שפותח בטייוואן במהלך שנות ה-50.<ref name="chang"></ref><ref name="genghis"></ref> על אף שמו, המנה אינה מונגולית וקשורה רק למנגל באופן רופף.<ref name=":0"></ref><ref name="Schwabe1979"></ref>

== מקור ==
גריל מונגולי נוצר על ידי הקומיקאי והמסעדן הטיוואני וו ז'אונן. וו, יליד בייג'ינג, נמלט לטייוואן לאחר פרוץ מלחמת האזרחים הסינית, ופתח דוכן אוכל רחוב בטייפה בשנת 1951. בעוד שבתחילה ביקש לקרוא למנה "ברביקיו של בייג'ינג", בשל רגישות פוליטית הקשורה לעיר אשר הוגדרה באותה התקופה כבירת הרפובליקה העממית של סין, נבחר השם "גריל מונגולי" למרות היעדר הקשר למונגוליה.<ref name=":1"></ref>

דוכן האוכל של וו משך קהל לקוחות רחב שכלל דיפלומטים ואנשי עסקים עשירים אף על פי שהגיש מנות זולות יחסית ולא מתוחכמת. עם זאת, הדוכן נהרס מאוחר יותר על ידי הצפה שמקורה בטייפון שבמהלכו וו כמעט טבע. מאוחר יותר הוא הצליח לפתח קריירה מצליחה מאוד כקומיקאי ועזב את עסקי המסעדנות. חקיינים רבים הופיעו כדי לנצל את הפופולריות של המנות שיצר, כולל ג'ינגיס חאן, ארמון טאנג, חאן גדול וחאן שמימי.<ref name=":1" /> המנות הוצגו מאוחר יותר בהצלחה גם מחוץ לטייוואן.

== הכנה ==
הגריל המונגולי של BD ב[[אולן בטור, מונגוליה]]
בדרך כלל, הסועדים בוחרים מגוון של חומרי גלם מתצוגה של בשר פרוס (כגון בשר בקר, חזיר, כבש, הודו, עוף ושרימפס) וכן ירקות (כגון כרוב, טופו, בצל, ברוקולי ופטריות). קערת המרכיבים מועברת לשף שמוסיף לאחר מכן את הרוטב לבחירת הסועד ומועבר לגריל.

הצורה המעגלית של הגריל מאפשרת לשני טבחים או יותר לבשל מזון בו זמנית ובמהירות, והאוכל בדרך כלל מוכן כשהגריל מסתובב. ניתן להוסיף שמן או מים בזמן שהמרכיבים מוקפצים ברציפות על האש הגבוהה כאשר פריטי המזון נותרים שלמים.

חלק מהרשתות האמריקאיות מניחות את האוכל על חלקים שונים של הגריל העגול המופרדים על ידי מעצב טריזים מיוחד. כל מנה עוברת בתורה, כשהמפעיל מסתובב בחלקו החיצוני של הגריל והופך את האוכל של כל אחד ברצף.

בסיום הבישול, כל מנה מוכנה נגרפת לקערה ומועברת לסועד. מסעדות גריל מונגוליות רבות עוקבות אחר פורמט של מזנון אכול כפי יכולתך, המאפשר ביקורים מרובים בגריל.

== לקריאה נוספת ==
* אסאדו
* Bulgogi, מנת גריל קוריאנית פופולרית מוקפצת
* דזינגיסוקאן, מנת גריל יפנית פופולרית מוקפצת
* חורחוג, מאכל מונגולי המכונה "ברביקיו מונגולי"
* BBQ קוריאני מתייחס למגוון מנות גריל במטבח הקוריאני
* רשימה של המצאות ותגליות טייוואניות
* סאג', מחבת פסים קמורה המשמשת במרכז, דרום ומערב אסיה, מזרח ודרום אירופה והאיים הקריביים לבישול לחם ובשר
* המטבח הטייוואני
* טפניאקי, סגנון בישול יפני דומה

==קישורים חיצוניים==

== הערות שוליים ==

קטגוריה:שיטות בישול
קטגוריה:המטבח הטאיוואני
בריברצטאם

בריברצטאם (באנגלית: Brivaracetam) היא תרופה אנטי-אפילפטית. בריברצטאם נמכר תחת שם המותג [https://www.ema.europa.eu/en/medicines/human/EPAR/briviact-italy-nubriveo Briviact], והוא אנלוג כימי של levetiracetam, נגזרת של racetam עם תכונות נוגדות פרכוסים, אנטי אפילפטיות.

בריברצטאם מפחית פעילות חשמלית חריגה במוח, ומשמש לשליטה בהתקפים חלקיים (התקפים הכוללים רק חלק אחד של המוח).<ref name=":0"></ref>

בריברצטאם מאושר על ידי ה-FDA כתוספת לטיפול הניתן עבור פרכוסים חלקיים לחולי אפילפסיה מגיל 16 ומעלה. האישור מתבסס על שלושה מחקרים קליניים שהשוו מעל ל-1,500 חולים, המחקרים מצאו כי תוספת של בריברצטאם לטיפול הניתן, הפחית את תדירות ההתקפים.<ref></ref>

==שימוש רפואי==
בריברצטאם נמכר בצורת טבליות, או תמיסה, לשימוש דרך הפה או הוריד. במתן כרוני, בריברצטאם נלקח עם או בלי אוכל, באותן שעות כל יום.
* במקרה של טבלית לטווח ארוך, יש לבלוע את הטבליות שלמות; אין לפצל, לקרוס או לטחון אותם, כי הדבר עלול לקצר את משך הפעילות.
* במקרה של תמיסה, יש להשתמש בכף או כוס שבאו עם התרופה או להשתמש בכף שנעשתה במיוחד למדידת תרופות. אין להשתמש בכף ביתית למדידת המנה.

ניתן למצוא את מדריך התרופות באתר האיגוד האמריקאי לרפואה (FDA) או באתר היצרן.<ref name=":0" />

==מנגנון הפעולה==
מנגנון הפעולה של בריברצטאם אינו ברור, וחושבים כי פעילותו נוגדת-הפרכוסים נובעות מהזיקה הסלקטיבית לגליקו-חלבון 2A ([https://he.wiki5.ru/wiki/SV2A SV2A]) המצוי בשלפוחית סינפטית של המוח. [https://www.hamichlol.org.il/גליקופרוטאין הגליקופרוטאין] SV2A הוא גן המקודד לחלבון ומעורב בהעברת אותות סינפטיות.<ref></ref><ref></ref>

==תופעות לוואי==
בריברצטאם עשוי לגרום לתופעות לוואי, כגון: הרדמה, בחילה, עייפות קיצונית או חוסר אנרגיה, הקאה, חוסר קואורדינציה, איבוד שיווי משקל, עצירות, ועצבנות.<ref name=":0" />

==לקריאה נוספת==
https://reference.medscape.com/drug/briviact-brivaracetam-1000083

==קישורים חיצוניים==

*[https://www.ncbi.nlm.nih.gov/pmc/articles/PMC5265234/#:~:text=While%20the%20exact%20mechanism%20of,implicated%20in%20synaptic%20signal%20transduction Brivaracetam (Briviact)]
*[https://www.epilepsy.com/tools-resources/seizure-medication-list/brivaracetam Brivaracetam]

== הערות שוליים ==

קטגוריה:משככי כאבים
קטגוריה:מדכאי דלקת שאינם סטרואידים
קטגוריה:רשימת התרופות החיוניות של ארגון הבריאות העולמי
שוטה הכפר

שוטה הכפר (באנגלית: Village idiot) הוא מושג המתייחס לאדם הידוע בפי המקומיים בבורותו או בטיפשותו. ביטוי מזלזל זה יכול להתייחס גם לסטריאוטיפ של אדם נכה נפשית. הכינוי משמש גם להשתקת גישתם של יחידים, הנחשבים נאיביים ונוקטים באופטימיות לא מציאותית.

בתרבויות שונות יש טיפוסים עממיים המגלמים את תפקיד שוטה הכפר, כמו: הרשל'ה, ג'וחא, פקאלה ואחרים. אידיוט כפרי לא חייב לבוא מכפר. אפילו תמהונים מעיר מכונים לפעמים אידיוטים כפריים.

דמות שוטה הכפר קיבלה ייצוג בשירה, במוזיקה ובספרות. כך השיר של יואב כהן "שוטה הכפר" וכך שירו של ולדימיר ויסוצקי בתרגומו לעברית של יהונתן גפן. שוטה הכפר זוכה להופיע גם בסרטים, כמו: בתו של ריאן, פישר קינג ולא כל כך טיפש (Pas si bête) בכיכובו של בורביל.

== קישורים חיצוניים ==

* [https://www.reddit.com/r/AskHistorians/comments/f2ybd3/what_role_did_a_village_idiot_play_in_the_society/ What role did a ‘village idiot’ play in the society of the time?] 

==הערות שוליים==

קטגוריה:סטריאוטיפים ודעות קדומות
אמיר בדראן

אמיר בדראן (נולד ב-1972) הוא חבר מועצת עיריית תל אביב-יפו מאז שנת 2016, בסיעות כולנו העיר, אנחנו העיר ועיר לכולנו. עורך דין במקצועו, יו"ר סניף חד"ש יפו, בספטמבר 2023 הכריז על מועמדותו לראשות עיריית ת"א-יפו במסגרת הבחירות המקומיות כחלק מרשימת "כולנו העיר", אך הסיר את מועמדותו ימים ספורים טרם מועד הבחירות.

==פעילות ציבורית==
בדראן החל לכהן במועצת עיריית תל אביב יפו בשנת 2016, במסגרת הסכם רוטציה ברשימת עיר לכולנו והיה חבר בוועדת המשנה לתכנון ובנייה. בשנת 2018 נבחר לקנדציה מלאה במועצה במסגרת רשימת אנחנו העיר ולקח חלק בוועדה לענייני יפו ובוועדה לרישוי עסקים. במסגרת פעילותו במועצה העביר בתגובה לחוק הלאום חקיקת עזר עירונית המעגנת את חובת העירייה לפרסום שילוט דו לשוני, בשפות העברית והערבית, בכל רחבי העיר, התנגד למינוי נציג הליכוד החשוד בפלילים ארנון גלעדי כנציג העירייה בוועדה בין-עירונית לתוכנית המתאר לנתב"ג.

בדראן פעיל במסגרת מאבקי הדיור של האוכלוסייה הערבית ביפו, נגד פינוי תושבים מבתיהם ולקידום הסדרה של זכויותיהם בקרקע. במהלך כהונתו הראשונה במועצה הוביל פרויקט דיור בשכונת עג'מי–ג'בלייה, פרויקט התחדשות עירונית ראשון מסוגו עבור ערביי יפו, שהוסיף כ-200 דירות חדשות ושיפר את תנאיהן של כ-100 קיימות. בשנת 2021 הושלם מהלך אותו קידם במשך שנים ארוכות במסדרונות העירייה, הפיכת הבית הירוק ביפו לפרויקט דיור בר השגה, שבו יהנו תושבי המקום מעדיפות בהגרלה לשכירות ארוכת טווח. באפריל 2022 עתר ביחד עם שולה קשת וחברי אנחנו העיר, באמצעות האגודה לזכויות האזרח, בדרישה לפנות את התחנה המרכזית החדשה עד סוף שנת 2023. בעקבות הגשת העתירה חתמו משרד התחבורה ועיריית תל אביב-יפו על הסכם עקרונות שבמסגרתו עד לשנת 2023 תפונה 50% מהתחבורה הציבורית בתחנה המרכזית החדשה. כמו כן, משרד התחבורה הצהיר בדיון בבית המשפט כי הוא מקדם בוועדה לתשתיות לאומיות תוכנית לפינוי התחנה עד 2026.

לקח חלק במסגרת המחאה נגד הרפורמה המשפטית, יזם והוביל הפגנות מחאה משותפות ליהודים וערבים בכיכר השעון ביפו כחלק מהגוש נגד הכיבוש.

התמודדותו לראשות העירייה הייתה המועמדות הראשונה של ערבי תושב יפו לתפקיד, והרשימה שהוביל זכתה למספר הקולות הרב ביותר לרשימה שמונהגת על ידי ערבי תושב יפו בהיסטוריה של הבחירות המוניציפליות בתל אביב יפו.

באוקטובר 2023 הוביל יוזמה להקמת משמר יהודי - ערבי ביפו לשמירת השותפות בעיר המעורבת בימי המלחמה.

==קישורים חיצוניים==

==הערות שוליים==

קטגוריה:חברי מועצת העיר תל אביב-יפו
קטגוריה:מתמודדים בבחירות לרשויות המקומיות בישראל
קטגוריה:עורכי דין ישראלים
קטגוריה:פעילי חד"ש
קטגוריה:ישראלים שנולדו ב-1972
The Code

"The Code" (בעברית: "הקוד") הוא שיר שהוקלט על ידי נמו מטלר. הוא מתואר כשיר המפרט את החוויות של נמו תוך עיסוק בזהות מגדרית. השיר נכתב על ידי נמו ושלושה פזמונאים נוספים. הוא פורסם ב-29 בפברואר 2024 בהוצאת בטר נאט רקורדס. ייצג את שווייץ באירוויזיון 2024, שהתקיים במאלמה שבשוודיה, וזכה במקום הראשון.

== באירוויזיון ==
שווייץ שובצה לחלקו הראשון של חצי הגמר שני, שנערך ב-9 במאי.

לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. שווייץ הופיעה רביעית, אחרי יוון ולפני צ'כיה. בסוף הערב הוכרזה כאחת מעשר המדינות שהעפילו לגמר (מאוחר יותר נחשף כי סיימה במקום הרביעי עם 132 נקודות).<ref></ref>בגמר האירוויזיון נבחרה שווייץ על ידי מפיקי התחרות להופיע במקום ה-21, אחרי ולפני . בתום הקראת הניקוד שהעניקו צוותי השופטים דורגה שווייץ במקום הראשון עם 365 נקודות, ועל אף שסיימה חמישית בהצבעות הקהל עם 226 נקודות, זכתה בתחרות עם 591 נקודות.

== מיקומי שיא ==

==קישורים חיצוניים==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אירוויזיון 2024
קטגוריה:שירי שווייץ באירוויזיון
קטגוריה:שירים שזכו באירוויזיון
קטגוריה:שירים באנגלית
ילנה טריפולסקי

ילנה טריפולסקי (נולדה ב-18 בנובמבר 1967) היא ספורטאית אולימפית לשעבר בענף הקליעה.<ref name=":0"></ref> היא מהנדסת אלקטרוניקה.<ref></ref><ref></ref>

== ביוגרפיה ==
טריפולסקי, נולדה בברית המועצות לשעבר, היא החלה להתאמן באקדח אוויר ואקדח ספורט (25 מטר) כשהייתה בת 13. בגיל 15, התחרתה באליפות ברית המועצות, וזכתה במדליה בתחרות הקבוצתית.<ref name=":1"></ref>

באוגוסט 1990, עלתה עם משפחתה לישראל, והחלה לייצג את ישראל בתחרויות בינלאומיות.<ref name=":1" />

== קריירת ירי ==
טריפולסקי התחרתה עבור ישראל באולימפיאדת הקיץ 1992 בברצלונה, בגיל 24, בירי, באקדח ספורטיבי לנשים, 25 מטר, והגיעה במקום 21 עם ציון של 573.<ref name=":0" /> היא גם התחרתה בירי באקדח אוויר לנשים, 10 מטר, והגיעה במקום 37 עם ציון של 372.<ref name=":0" />

בתחרות הקדם-אולימפית בברצלונה, טריפולסקי הגיעה למקום ה-6 בגמר. זהו ההישג הגבוה ביותר בקריירה שלה.<ref name=":1" />

היא הייתה האישה הראשונה שייצגה את ישראל בענף הקליעה.<ref name=":1" />

בשנת 1994, השתתפה באליפות העולם וגביע העולם במילאנו, ובאליפות אירופה הגיעה למקום ה-11. בשנת 1995, התחרתה באליפות אירופה בפינלנד, והגיעה למקום ה-22.<ref name=":1" />

בשנת 2010 החלה לפעול כמאמנת.<ref name=":1" />

טריפולסקי מחזיקה בשיא ישראל באקדח ספורט עם תוצאה של 578 נקודות.<ref name=":1" />

== קישורים חיצוניים ==
* [https://www.issf-sports.org/athletes/athlete.ashx?personissfid=SHISRW1811196701 ילנה טריפולסקי] ב־ISSF
* [https://olympics.com/en/athletes/yelena-tripolski ילנה טריפולסק]י ב-וועד האולימפי הבין-לאומי

== הערות שוליים ==

קטגוריה:ישראליות ילידות ברית המועצות
קטגוריה:ספורטאיות אולימפיות ישראליות
קטגוריה:ספורטאיות ישראליות
קטגוריה:קלעיות
קטגוריה:קלעים אולימפיים
קטגוריה:נשים בספורט
קטגוריה:נשים ישראליות
קטגוריה:ספורטאיות אולימפיות
קטגוריה:משתתפות ישראליות באולימפיאדת ברצלונה (1992)
קטגוריה:ילידי 1967
קטגוריה:ילידות 1967
קפקאי

[[פרנץ קפקא, 1923]]
קפקאי - מתייחס למצבים, נושאים או חוויות המזכירים את יצירותיו של הסופר הצ'כי פרנץ קפקא, במיוחד הרומנים שלו המשפט, הטירה ויצירות אחרות. לעיתים קרובות המונח מתייחס לתחושה של אימה קיומית, חוסר תקווה, אבסורד, והטבע הסבוך של הבירוקרטיה המודרנית המבלבלת.

== מקור והיסטוריה ==
==== עבודתיו של קפקא ====
פרנץ קפקא (1883-1924) היה סופר בוהמי דובר גרמנית, שהוכר כאחת הדמויות המשפיעות ביותר על ספרות המאה ה-20. קפקא כתב בגרמנית והתמודד עם נושאים של ניכור, חרדה קיומית, אשמה ואבסורד הקיום האנושי.

הנרטיבים שלו מתארים לעיתים קרובות גיבורים במצבים מבלבלים, המתמודדים עם מכשולים בלתי עבירים ובירוקרטיה בלתי חדירה. בין יצירותיו הנודעות ביותר ניתן למצוא רומנים כמו "המשפט" (Der Prozess), שבו אדם נעצר באופן בלתי מוסבר ועליו לנווט במערכת משפט חסרת היגיון, ו"הטירה" (Das Schloss), שמתאר את הניסיון הבלתי פוסק של האדם, להשיג גישה לטירה מסתורית ובלתי נגישה, תוך כדי שהוא מתמודד עם תחושת ניכור ומכשולים בירוקרטיים.

יצירות אלה, שלעיתים נותרו בלתי גמורות ומתפרסמות לאחר המוות, הן מרכיבים מרכזיים בהופעתו של המונח "קפקאי".

==== התפתחות המונח ====
עם הזמן, כשהשפעתו של קפקא התפשטה ויצירותיו תורגמו לשפות רבות, "קפקאי" החל להיות מוכר לא רק בחוגים ספרותיים אלא גם בדיונים תרבותיים רחבים יותר.

הוא תפס את המהות של מצבים שבהם אנשים מצאו עצמם מרותקים במערכות לא הגיוניות, מדכאות או דה-הומניזיות, בדומה לגיבורים בסיפורי קפקא.
במחצית השנייה של המאה ה-20, המונח חלחל לשפת היומיום, כשהוא משמש לתיאור סיוטים ביורוקרטיים בעולם האמיתי או כל תרחיש המעורר תחושות של אבסורד סוריאליסטי וחוסר תקווה. נוכחותם של הנושאים של קפקא בעולם המודרני הבטיחה ש"קפקאי" הפך לתיאור נוקב של החוויה האנושית מול מערכות בלתי מובנות.

== ראו גם ==
* פרנץ קפקא
* אקזיסטנציאליזם

== קישורים חיצוניים ==
* [https://www.safa-ivrit.org/milon/קפקאי?term=קפקאי מילון השפה העברית], משמעות המילה קפקאי

== הערות שוליים ==

2023 10
קטגוריה:פרנץ קפקא
אות אבירות מרכז פרס לשלום ולחדשנות

אות אבירות מרכז פרס לשלום ולחדשנות מוענק לנשים בתחום יוזמה ומנהיגות על ידי מרכז פרס לשלום ולחדשנות ע"ש שמעון פרס.

== רקע ==
אות אבירות ממרכז פרס לשלום ולחדשנות מוענק לנשים פורצות דרך מהארץ ומהעולם אשר יצרו הזדמנויות לנשים אחרות ותרמו למען שוויון מגדרי, גיוון והכללה. טקס הענקת הפרסים הראשון נערך בשנת 2021.<ref name=":0"></ref>

===מטרות הפרס===
* תרומה למען שוויון מגדרי והעצמה נשית ובגלל היותן פורצות דרך בתחומן
* לשמש דוגמה, מופת ומודל לחיקוי לנערות ולנשים אחרות ברחבי תבל

== זוכות ==
=== 2021<ref name=":0" /> ===
{| class="wikitable"
|
* ארנה ברי
* חנה רדו
* שולמית לבנברג
* שירין נטור חאפי
|
* לילי בן עמי
* ג'וליה זאהרם
* יובי תשומה כ"ץ
* מייסה חלבי אלשיך
|
* רות פולצ'ק
* הברונית אריאן דה רוטשילד
|}
הבטחת השנה: יעל גולד זמיר<ref name=":0" />

=== 2022<ref name=":1" /> ===
{| class="wikitable"
|
* מרסל מחלוף
* חני סבג
* אמירה ג'בר קאסם
* עינת גז
|
* רוני פוסטן קורן
* סראב אבורביעה קווידר
* ספיר ברמן
* יעל ארד
|
* רחלי טדסה מלכאי
* אפרת לכטר
* גל לוסקי
|}
אבירות עד: ציפי שביט, כרמלה מנשה, מקסין פסברג<ref name=":1"></ref>

אבירת העתיד: אביה אנה ברוקס<ref name=":1" />

=== 2023<ref name=":2"></ref> ===
{| class="wikitable"
|
* מורן זר קצנשטיין
* נועה קירל
* איריס שור
* נארימאן סלימן
|
* רחל פיסם
* זיוה מקונו דגו
* אשרת עיני
* מיה דגן
|
* סמאהר סלמה
* רוני אלמוג
|}
אבירות עד: רבקה מיכאלי, דנה אינטרנשיונל<ref name=":2" />

אבירות העתיד:עפרי לוי, תגל מנשה<ref name=":2" />

אבירת צדק: אילה פרוקצ'יה<ref name=":2" />

===2024<ref name=":3"></ref>===
הטקס התקיים בסימן אירועי 7 באוקטובר, והוענק אות מיוחד לנשים שנחטפו באותה שבת ושבו משבי חמאס ואלה שעדיין נותרו מאחור<ref></ref><ref></ref>
{| class="wikitable"
|
* ארגון אחיות לנשק
* קרין נהון
* בתיה עופר
* כוכב אלקיים-לוי
* ענבל שבח שרביט
* שפרה בוכריס
|
* הגר מזרחי
* נועה תשבי
* אפרת ברון-הרלב
* לילך לוגן
* לורינה ח'טיב קיזל
* אסנת פרי
|
* חנאן אלס אנע
* שיר נוסצקי
* יפה נחוומי
* שושנה מאלי
* אלה קינן
* שרית ויזנגרין
|}
אבירות עד: ירדנה ארזי, אילנה דיין

== קישורים חיצוניים ==
* 

==הערות שוליים==

כלות אות אבירות מרכז פרס לשלום ולחדשנות 
קטגוריה:פרסים ישראליים
קטגוריה:נשים ישראליות
קטגוריה:ישראליות זוכות פרסים
קטגוריה:פעילות חברתיות
אלפר גזראווג'י

אלפר גזראווג'י (בלועזית: Alper Gezeravcı נולד ב-2 בדצמבר 1979) הוא טייס צבאי והאסטרונאוט הטורקי הראשון. הוא טס לתחנת החלל הבינלאומית ב-18 בינואר 2024 עם משימת Axiom Mission 3 (או Ax-3).

== ביוגרפיה ==
גזראווג'י נולד בסיליפקה, מרסין, טורקיה למשפחה ממוצא יורוקי, עם של נוודים.<ref></ref>

לאחר שסיים את לימודיו לתואר ראשון בהנדסת אלקטרוניקה באקדמיה של חיל האוויר הטורקי באיסטנבול בשנת 2001, סיים את התואר השני שלו במכון הטכנולוגי של חיל האוויר בבסיס חיל האוויר רייט-פטרסון בדייטון, אוהיו, ארצות הברית.

גזראווג'י שירת כטייס קרב בחיל האוויר הטורקי. הוא הטיס מטוסים רבים כולל T-41, SF-260, T-37, T-38, F-5, KC-135 ו- F-16 במשך 15 שנים. הוא גם עבד כקפטן בטורקיש איירליינס במשך שבע שנים. גזראווג'י שימש כמפקד האגף האקדמי של טייסת התקינה וצוות אחראי ביחידת פיקוד הבסיס ה-10 באדנה.

גזראווג'י היה טייס בדרגת קולונל בצבא הטורקי. הוא היה בין החיילים שגורשו מהצבא הטורקי (TSK) בשנת 2012 כחלק מהחקירה על קונספירציית הריגול באיזמיר. הוא זוכה בשנת 2020, ולאחר מכן חזר לצבא הטורקי.<ref></ref> 

גזראווג'י נבחר לאסטרונאוט הטורקי הראשון מתוך 36,000 מועמדים. מינויו לאסטרונאוט הוכרז בסוף אפריל 2023 על ידי רג'פ טאיפ ארדואן. הוא קיבל הכשרה במשך 8 חודשים למסע בחלל, ונכנס לתקופת הסגר של שבועיים בפלורידה לפני שיגור עם צוות Ax-3 . המראה של חללית [[פלקון 9 הנושאת את הצוות]]
דרגון פרידום הנושאת את הצוות מתקרבת לתחנת החלל הבינלאומית]]
הוא המריא לחלל עם שיגור משימת Axiom Mission 3 של חברת אקסיום ספייס ב-19 בינואר 2024 ממתחם השיגור 39 של מרכז החלל קנדי בפלורידה על סיפון דרגון 2 של SpaceX ששוגרה באמצעות טיל פאלקון 9.

גזראווג'י הביא איתו את הדגל הטורקי, תמונות משפחתיות וכמה פריטים הקשורים לתרבות היורוק.<ref></ref>

בנאומו הרשמי בחלל אמר (תרגום חופשי):<ref></ref>
{| class="wikitable"
|אני רוצה להתחיל את הרגע הזה במילותיו של אבינו הגדול, כשהטורקי הראשון נכנס לחלל למשימת החלל המאוישת הראשונה של טורקיה. האמירה הגאונית של מוסטפא כמאל אטאטורק, מייסד הרפובליקה של טורקיה : "העתיד בשחקים!"
|}
יחד איתו בחלל היו האסטרונאוטים מייקל לופז-אלגריה, ולטר וילדיי ומרקוס ואנדט. הצוות בילה 18 ימים בתחנת החלל הבינלאומית, כאשר הטיסה חזרה נדחתה פעמיים. גזראווג'י עבד על 13 ניסויים מדעיים בתקופה זו. גזראווג'י שהה 21 ימים בחלל ונחת ב-9 בפברואר 2024. עם חזרתו לארצו בטיסה מארצות הברית התקבל בכבוד רב בשדה התעופה.

ב- 13 בפברואר 2024, הוא מונה כחבר מועצת המנהלים של סוכנות החלל הטורקית.

==קישורים חיצוניים==

== הערות שוליים ==

קטגוריה:אסטרונאוטים
קטגוריה:טייסים צבאיים
קטגוריה:אנשי צבא טורקים
קטגוריה:טורקים שנולדו ב-1979
קרטיס מרשל

קרטיס מרשל (באנגלית: Kurtis Marschall; נולד ב-25 באפריל 1997) הוא אתלט אוסטרלי, זוכה מדליית ארד באליפות עולם (בודפשט 2023) ופעמיים ברציפות אלוף חבר העמים הבריטי (גולד קוסט 2018 וברמינגהאם 2022) בקפיצה במוט.

== ביוגרפיה ==
מרשל נולד באדלייד שבאוסטרליה.

=== 2016 ===
==== סגן אלוף עולם עד גיל 20 ====
באליפות העולם עד גיל 20 שנערכה ביולי בבידגושץ' שבפולין זכה במדליית כסף בקפיצה במוט בתוצאה של 5.55 מטר.

באולימפיאדת ריו דה ז'ניירו שנערכה באוגוסט סיים במקום 15 בקפיצה במוט בתוצאה של 5.60 מטר.

=== 2017 ===
באליפות העולם שנערכה באוגוסט בלונדון שבממלכה המאוחדת סיים במקום שביעי בקפיצה במוט בתוצאה של 5.65 מטר.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיים במקום רביעי בקפיצה במוט בשיא אישי חדש של 5.80 מטר.

==== אלוף חבר העמים הבריטי ====
במשחקי חבר העמים הבריטי שנערכו באפריל בגולד קוסט שבאוסטרליה זכה במדליית זהב בקפיצה במוט בתוצאה של 5.70 מטר.

=== 2021 ===
באולימפיאדת טוקיו שנערכה ביולי-אוגוסט סיים במקום 14 בקפיצה במוט לאחר שלא הצליח לקבוע תוצאה בגמר.

=== 2022 ===
באליפות העולם באולם שנערכה במרץ בבלגרד שבסרביה סיים במקום שביעי בקפיצה במוט בתוצאה של 5.75 מטר.

באליפות העולם שנערכה ביולי ביוג'ין שבאורגון, ארצות הברית, סיים במקום 24 בקפיצה במוט בתוצאה של 5.50 מטר.

==== אלוף חבר העמים הבריטי בפעם השנייה ברציפות ====
במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה במדליית זהב בקפיצה במוט בתוצאה של 5.70 מטר.

=== 2023 ===
==== מדליית ארד באליפות עולם ====
באליפות העולם שנערכה באוגוסט בבודפשט שבהונגריה זכה במדליית ארד בקפיצה במוט בתוצאה של 5.95 מטר, יחד עם כריסטופר נילסן מארצות הברית, ואחרי ארמנד דופלנטיס משוודיה (6.10 מטר) וארנסט ג'ון אוביינה מהפיליפינים (6.00 מטר).

=== 2024 ===
באליפות העולם באולם שנערכה במרץ בגלאזגו שבממלכה המאוחדת סיים במקום חמישי בתוצאה של 5.75 מטר.

== שיאים אישיים ==
=== אצטדיון ===
* קפיצה במוט: 5.95 מטר (2023)

=== אולם ===
* קפיצה במוט: 5.91 מטר (2023)

==קישורים חיצוניים==

קטגוריה:קופצים במוט
קטגוריה:אתלטים אוסטרלים
קטגוריה:אתלטים באולימפיאדת ריו דה ז'ניירו (2016)
קטגוריה:קופצים במוט באולימפיאדת טוקיו (2020)
קטגוריה:אוסטרלים שנולדו ב-1997
ג'מה ריקי

ג'מה ריקי (באנגלית: Jemma Reekie; נולדה ב-15 ביוני 2000) היא אתלטית בריטית, סגנית אלופת עולם באולם (גלאזגו 2024) בריצת 800 מטר.

== ביוגרפיה ==
ריקי נולדה בקילברצ'ן שבסקוטלנד, הממלכה המאוחדת.

=== 2017 ===
==== אלופת אירופה עד גיל 20 בריצת 1500 מטר ====
באליפות אירופה עד גיל 20 שנערכה ביולי בגרוסטו שבאיטליה זכתה במדליית זהב בריצת 1500 מטר בתוצאה של 4:13.25 דקות.

=== 2018 ===
באליפות אירופה שנערכה באוגוסט בברלין שבגרמניה סיימה במקום 15 בריצת 1500 מטר בתוצאה של 4:10.35 דקות.

=== 2019 ===
באליפות אירופה באולם שנערכה במרץ בברמינגהאם שבממלכה המאוחדת סיימה במקום 11 בריצת 1500 מטר בשיא אישי חדש של 4:13.44 דקות.

==== אלופת אירופה עד גיל 23 בריצת 800 מטר ובריצת 1500 מטר ====
באליפות אירופה עד גיל 23 שנערכה ביולי ביבלה שבשוודיה זכתה בשתי מדליות זהב: בריצת 800 מטר בתוצאה של 2:05.19 דקות, ובריצת 1500 מטר בתוצאה של 4:22.81 דקות.

באליפות העולם שנערכה באוקטובר בדוחה שבקטר סיימה במקום 32 בריצת 1500 מטר בתוצאה של 4:12.51 דקות.

=== 2021 ===
==== מקום רביעי במשחקים האולימפיים ====
באולימפיאדת טוקיו שנערכה ביולי-אוגוסט סיימה במקום רביעי בריצת 800 מטר בשיא אישי חדש של 1:56.90 דקות.

=== 2022 ===
באליפות העולם שנערכה ביולי ביוג'ין שבאורגון, ארצות הברית, סיימה במקום 15 בריצת 800 מטר בתוצאה של 2:00.43 דקות.

באליפות אירופה שנערכה באוגוסט במינכן שבגרמניה סיימה במקום חמישי בריצת 800 מטר בתוצאה של 2:00.31 מטר.

=== 2023 ===
באליפות העולם שנערכה באוגוסט בבודפשט שבהונגריה סיימה במקום חמישי בריצת 800 מטר בתוצאה של 1:57.72 מטר.

=== 2024 ===
==== סגנית אלופת עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה במדליית כסף בריצת 800 מטר בתוצאה של 2:02.72 דקות, אחרי ציגה דוגומה מאתיופיה (2:01.90 דקות) ולפני נואלי יאריגו מבנין (2:03.15 דקות).

== שיאים אישיים ==
;אצטדיון
* ריצת 800 מטר: 1:56.90 דקות (2021)
* ריצת 1500 מטר: 3:58.65 דקות (2023)
* ריצת מייל: 4:19.40 דקות (2023)

;אולם
* ריצת 800 מטר: 1:57.91 דקות (2020)
* ריצת 1500 מטר: 4:00.52 דקות (2020)
* ריצת מייל: 4:17.88 דקות (2020), שיא הממלכה המאוחדת

==קישורים חיצוניים==

קטגוריה:אתלטיות בריטיות
קטגוריה:רצות 800 מטר
קטגוריה:רצות 1500 מטר
קטגוריה:רצות למרחקים בינוניים
קטגוריה:רצות באולימפיאדת טוקיו (2020)
קטגוריה:אתלטיות בריטיות באולימפיאדת טוקיו (2020)
קטגוריה:בריטיות שנולדו ב-2000
יפים ליטבינובסקי

יפים ולדימירוביץ' ליטבינובסקי (ברוסית: Ефим Владимирович Литвиновский; (25 במאי 1921 – 29 בינואר 1993) היה ממשתתפי המרד בסוביבור.
== קורות חיים ==

נולד בעיירה סמילה במרכז אוקראינה (כיום נמצאת המושבה בתחומי מחוז צ'רקאסי של אוקראינה) במשפחה יהודית. כשהיה בן שנה, עברה המשפחה לעיר סמרה שבמרכז רוסיה. הוריו נפטרו כשהיה בן 14. עבד כשוליית ספר. בשנת 1939 גויס לשירות חובה בצבא האדום.

מהיום הראשון של הפלישה הנאצית לברית המועצות לחם בחזית. במהלך הקרבות נפל בשבי הגרמני. בהתחלה הצליח להסתיר את יהדותו. נאסר במחנות שבויים תחת שם בדוי. לבסוף "התגלתה" יהדותו. הוא הופרד מהחיילים שאינם יהודים, ונשלח למחנה עבודה בגטו מינסק, שם שהה כשנה. בספטמבר 1942 נשלח עם עוד יהודים ממינסק למחנה הריכוז וההשמדה סוביבור שבפולין. במחנה הוא התקשר עם אלכסנדר פצ'רסקי, ולקח חלק פעיל התקוממות האסירים שהתרחשה במחנה ב-14 באוקטובר אותה שנה. בתחילת המרד הוא ביחד עם עוד אסירים חתך את גדר המחנה. ליטבינובסקי הצליח להימלט מהמחנה אל היערות שבסביבה. הוא, ביחד עם אסיר נוסף בשם צדוק לוין, נע דרך היערות מזרחה, עד שפגש יחידת הפרטיזנים סובייטים. הוא הצטרף אליהם ולחם בשורות הפרטיזנים עד לשחרור האזור על ידי הצבא האדום.

עם הגעת הצבא האדום, התגייס ליטבינובסקי מחדש לצבא. לחם בפולין, על גבורתו באחד הקרבות עוטר בעיטור התהילה. בסוף 1944 נפצע קשה, אושפז לתקופה ארוכה בבית חולים. לאחר שהחלים, שוחרר מן השירות הצבאי. לאחר המלחמה שב לסמרה. עבד לפרנסתו כספר. התחתן ונולדה לו בת.

בשנת 1963 ביחד עם אלכסיי וייצן וניצולים נוספים השתתף בפגישה הראשונה של תשתתפי המרד, אשר נערכה בדירתו של אלכסנדר פצ'רסקי בעיר רוסטוב על הדון. מאז נערך המפגש של הניצולים כל 5 שנים, עד למותו של פצ'רסקי ב-1990.

ב-29 בינואר 1993 נפטר בביתו בעיר סמרה. בשנת 2019 הותקן לוח הנצחה לזכרו על בניין, בו הייתה המספרה, בה עבד בעיר סמרה.

==קישורים חיצוניים==
* [https://hinshtein.ru/news/istoricheskaya-pamyat/aleksandr-hinshtejn-otkryl-memorialnuyu-dosku-efimu-litvinovskomu-uchastniku-vosstaniya-v-natsistskom-lagere-smerti-sobibor/ ביוגרפיה של יפים ליטבינובסקי] (רוסית)
* [https://www.ravdori.co.il/stories/יפים-ליטבינובסקי-שותף-פעיל-במרד-מחנה-ס/ - סיפורו של יפים ליטבינובסקי] (עברית)

קטגוריה:בורחים מכליאה על ידי גרמניה הנאצית
קטגוריה:לוחמי מחתרת יהודים בשואה
קטגוריה:ניצולי השואה: ברית המועצות
קטגוריה:אסירים במחנה ההשמדה סוביבור
קטגוריה:יהודים אנשי הצבא האדום במלחמת העולם השנייה
קטגוריה:סובייטים שנשבו במלחמת העולם השנייה
קטגוריה:מקבלי עיטור המלחמה הפטריוטית הגדולה
קטגוריה:פרטיזנים יהודים מפולין
קטגוריה:פרטיזנים יהודים מברית המועצות
קטגוריה:מעוטרי עיטור התהילה
קטגוריה:סובייטים שנולדו ב-1921
קטגוריה:נפטרים ב-1993
דיוויין צ'רלטון

דיוויין אשטין צ'רלטון (באנגלית: Devynne Ashtyn Charlton; נולדה ב-26 בנובמבר 1995) היא אתלטית מאיי בהאמה, אלופת עולם באולם (גלאזגו 2024) ושיאנית עולם (2024) בריצת 60 מטר משוכות. סגנית אלופת חבר העמים הבריטי (ברמינגהאם 2022) בריצת 100 מטר משוכות.

== ביוגרפיה ==
צ'רלטון נולדה וגדלה בנסאו שבאיי בהאמה.

=== 2015 ===
באליפות העולם שנערכה באוגוסט בבייג'ינג שברפובליקה העממית של סין סיימה במקום 27 בריצת 100 מטר משוכות בתוצאה של 13.16 שניות.

=== 2017 ===
באליפות העולם שנערכה באוגוסט בלונדון שבממלכה המאוחדת סיימה במקום 13 בריצת 100 מטר משוכות בתוצאה של 12.95 שניות.

=== 2018 ===
באליפות העולם באולם שנערכה במרץ בברמינגהאם שבממלכה המאוחדת סיימה במקום שמיני בריצת 60 מטר משוכות בתוצאה של 8.18 שניות. בשלב חצי הגמר קבעה שיא איי בהאמה חדש של 7.89 שניות.

=== 2021 ===
באולימפיאדת טוקיו שנערכה ביולי-אוגוסט סיימה במקום שישי בריצת 100 מטר משוכות בתוצאה של 12.74 שניות.

=== 2022 ===
==== סגנית אלופת עולם באולם ====
באליפות העולם באולם שנערכה במרץ בבלגרד שבסרביה זכתה במדליית כסף בריצת 60 מטר משוכות בתוצאה של 7.81 שניות, אחרי סירנה סמבה-מאיילה מצרפת (7.78 שניות) ולפני גבי קנינגהם מארצות הברית (7.87 שניות). תוצאה זו השתוותה לשיא איי בהאמה אותו קבעה בשלב חצי הגמר.

באליפות העולם שנערכה ביולי ביוג'ין שבאורגון, ארצות הברית, סיימה במקום שביעי בריצת 100 מטר משוכות בתוצאה של 12.53 שניות. בשלב חצי הגמר קבעה שיא איי בהאמה חדש של 12.46 שניות.

==== סגנית אלופת חבר העמים הבריטי ====
במשחקי חבר העמים הבריטי שנערכו באוגוסט בברמינגהאם זכתה במדליית כסף בריצת 100 מטר משוכות בתוצאה של 12.58 שניות.

=== 2023 ===
באליפות העולם שנערכה באוגוסט בבודפשט שבהונגריה סיימה במקום רביעי בריצת 100 מטר משוכות בתוצאה של 12.52 שניות. בשלב המוקדמות קבעה שיא איי בהאמה חדש של 12.44 שניות.

=== 2024 ===
בתחרות שנערכה בפברואר בארצות הברית קבעה שיא עולם חדש של 7.67 שניות בריצת 60 מטר משוכות.

==== אלופת עולם באולם ====
באליפות העולם באולם שנערכה במרץ בגלאזגו שבהממלכה המאוחדת זכתה במדליית זהב בריצת 60 מטר משוכות בשיא עולם חדש של 7.65 שניות, לפני סירנה סמבה-מאיילה (7.74 שניות) ופיה סקז'ישובסקה מפולין (7.79 שניות).

==שיאים אישיים==
===אצטדיון=== 
* ריצת 100 מטר משוכות: 12.44 שניות (2023), שיא איי בהאמה

===אולם===
* ריצת 60 מטר משוכות: 7.65 שניות (2024), שיא עולם

==קישורים חיצוניים==

קטגוריה:אצניות
קטגוריה:אתלטיות בהאמיות
קטגוריה:רצות משוכות
קטגוריה:אלופות עולם באתלטיקה
קטגוריה:שיאניות עולם באתלטיקה
קטגוריה:רצות באולימפיאדת טוקיו (2020)
קטגוריה:נושאי דגל איי בהאמה באולימפיאדה
קטגוריה:ילידות 1995
We Can't Be Friends (Wait for Your Love)

"We Can't Be Friends (Wait for Your Love)" (בעברית: "אנחנו לא יכולים להיות חברים (חכה לאהבה שלך)") הוא שיר של הזמרת-יוצרת האמריקאית אריאנה גרנדה, כסינגל שני מתוך אלבום האולפן השביעי שלה, Eternal Sunshine, שיצא לאור לאור יחד עם הסינגל על ידי חברת התקליטים ריפבליק רקורדס. השיר הולחן והופק על ידי גרנדה, מקס מרטין, איליה סלמנזאדה. השיר יצא לאור ב-8 במרץ 2024, במקביל ליציאת האלבום.

== רקע ==
ב-7 בפברואר 2024, הסינגל נחשף לראשונה כאשר הכריזה אריאנה גרנדה על שלוש רצועות מתוך האלבום האולפן השביעי שלה, Eternal Sunshine.<ref></ref> ב-1 במרץ, אישרה גרנדה כי השיר יהיה כסינגל שני, ופרסמה הצצה של הווידאו קליפ ברשתות החברתיות. בקליפ, גרנדה יושבת בחדר המתנה וממלאת טופס.<ref></ref>

== ביקורות ==

=== הופעות ברשימות ===
{| class="wikitable"
!כתב עת
!רשימה
!מיקום
!מקור
|-
!בילבורד
|50 השירים הטובים ביותר של 2024 (עד כה): רשימת צוות
|7
|<ref name=":0"></ref>
|}

== הפצה ==
חברת התקליטים ריפבליק רקורדס הוציאה לאור את אלבום אולפן השביעי של גרנדה, Eternal Sunshine, ב-8 במרץ 2024; We Can't Be Friends" (Wait for Your Love)" הוא הרצועה העשירית באלבום.<ref></ref> השיר שוחרר כסינגל שני במקביל ליציאת אלבום.<ref></ref>

== קליפ וידאו ==

קליפ הווידאו של הסינגל בוים על ידי כריסטיאן ברסלאור.<ref></ref> ב-8 במרץ 2024, בכורת הקליפ הועלתה בערוץ היוטיוב של גרנדה.<ref name="bb_mv"></ref> בקליפ נלקח השראה מן עלילת הסרט "שמש נצחית בראש צלול".<ref></ref><ref></ref>

גרנדה מגלמת דמות בשם פיצ'ס ואוון פיטרס מגלם את בן-זוגה לשעבר.<ref></ref> בקליפ משוחזר מספר סצנות מתוך הסרט "שמש נצחית בראש צלול".<ref name="bb_mv"/> בילבורד כינה את הקליפ כ"עתידני".<ref name="bb_mv"/>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פרמט (ים)
! scope="col" |חברת תקליטים
! scope="col" |הערות
|-
! scope="row" |ארצות ברית
|12 במרץ 2024
|רדיו להיטים עכשוויים • מוזיקה עכשווית למבוגרים
| rowspan="2" | ריפבליק
| align="center" |<ref></ref>
|-
! scope="row" | כלל העולם
| 13 במרץ 2024
| הזרמת מדיה • הורדה דיגיטלית
| align="center" |<ref>
* 
* 
* 
</ref>
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי מקס מרטין
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:שירים על חברות
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון בסינגפור
קטגוריה:סינגלים בהוצאת ריפבליק רקורדס
לורנצו סימונלי

לורנצו נדלה סימונלי (באיטלקית: Lorenzo Ndele Simonelli; נולד ב-1 ביוני 2002) הוא אתלט איטלקי, סגן אלוף עולם באולם (גלאזגו 2024) בריצת 60 מטר משוכות.

== ביוגרפיה ==
סימונלי נולד בדודומה שבטנזניה לאב איטלקי ואם טנזנית, ובגיל 5 עבר יחד עם משפחתו לרומא.

=== 2019 ===
==== מדליית ארד באליפות אירופה עד גיל 20 ====
באליפות אירופה עד גיל 20 שנערכה ביולי בטאלין שבאסטוניה זכה במדליית ארד בריצת 110 מטר משוכות (100 ס"מ) בשיא אישי חדש של 13.34 שניות. 

=== 2022 ===
באליפות אירופה שנערכה באוגוסט במינכן שבגרמניה סיים במקום 19 בריצת 110 מטר משוכות בתוצאה של 13.95 שניות.

=== 2023 ===
באליפות אירופה באולם שנערכה במרץ באיסטנבול שבטורקיה סיים במקום רביעי בריצת 60 מטר משוכות בשיא אישי חדש של 7.59 שניות.

==== סגן אלוף אירופה עד גיל 23 ====
באליפות אירופה עד גיל 23 שנערכה ביולי בטאלין שבאסטוניה זכה במדליית כסף בריצת 110 מטר משוכות בתוצאה של 13.36	שניות.

באליפות העולם שנערכה באוגוסט בבודפשט שבהונגריה סיים במקום 22 בריצת 110 משוכות בתוצאה של 13.69 שניות.

=== 2024 ===
==== סגן אלוף עולם באולם ====
באליפות העולם באולם שנערכה במרץ בגלאזגו שבממלכה המאוחדת זכה במדליית כסף בריצת 60 מטר משוכות בשיא איטליה חדש של 7.43 שניות, אחרי גרנט הולוואי מארצות הברית (7.29 שניות) ולפני ז'יסט קוואו-מאתיי מצרפת (7.47 שניות).

== שיאים אישיים ==
=== אצטדיון ===
* ריצת 110 מטר משוכות: 13.33 שניות (2023)

=== אולם ===
* ריצת 60 מטר משוכות: 7.43 שניות (2024), שיא איטליה

== קישורים חיצוניים ==

== הערות שוליים ==

קטגוריה:אצנים איטלקים
קטגוריה:רצי משוכות
קטגוריה:איטלקים שנולדו ב-2002
היית אחותי

"היית אחותי" הוא שיר של הזמרת הישראלית עדן בן זקן, כסינגל שני מתוך אלבום האולפן השמיני שלה, דם שלי,<ref></ref> על ידי חברות התקליטים שרית הפקות והליקון ארומה מיוזיק. בן זקן כתבה את השיר יחד עם הזמרת-יוצרת הישראלית אודיה.

== רקע והכרזה ==
לאחר שהוציאה לאור את הסינגל הראשון "דם שלי" מתוך האלבום העתידי בעל אותו השם, ב-20 בפברואר 2024 עדן בן זקן הוציאה לאור את השיר "היית אחותי", שכתבה יחד עם הזמרת-יוצרת הישראלית אודיה. תוכנו הלירי של השיר עוסק בחברה בוגדנית שמנהלת רומן עם בן זוגה של בן זקן.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי עדן בן זקן
קטגוריה:שירים בעברית
קטגוריה:שירים שנכתבו על ידי אודיה
קטגוריה:שירים שנכתבו על ידי משה בן אברהם
קטגוריה:שירים שנכתבו על ידי עדן בן זקן
קטגוריה:שירים שהולחנו על ידי אודיה
קטגוריה:שירים שהולחנו על ידי משה בן אברהם
קטגוריה:שירים שהולחנו על ידי עדן בן זקן
קטגוריה:שירים שהופקו על ידי אופק יקותיאל
קטגוריה:שירים שהופקו על ידי משה בן אברהם
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
תקוה מור

תקוה מור, 1964
תקוה מור (נולדה ב-19 ביוני 1942) היא שחקנית תיאטרון וקולנוע בשנות ה-60 וה-70. מהקרייניות הראשונות ב.
תקוה מור משמאל עם גאולה נוני במחזה "קומדיה של טעויות", 1964
==קורותיה==
נולדה בחיפה בשם תקווה פרלמוטר כבת הבכורה במשפחה בת שני ילדים, להורים ילידי פולין.
מילדות השתתפה בהצגות ובנעוריה הצטרפה לחוג לדרמה בבית הספר. סיימה את בית הספר התיכון בחיפה.
בוגרת אוניברסיטת תל אביב בחוגים לתיאטרון ולספרות.
הופיעה לראשונה על הבמה בשנת הלימודים הראשונה כשזכתה לתפקיד הנשי הראשי במחזה "על עכברים ואנשים" במסגרת "להקת פיטר פריי".
את שם המשפחה "מור" בחר עבורה מנחם גולן כשהשתתפה בסרט אלדורדו ב-1963.
בשנת 1971 החלה להגיש תוכניות פעמיים בשבוע בטלוויזיה הישראלית, לאחר שעברה קורס קריינים.
בשנת 1977 עזבה את התיאטרון.

השתתפה בסדרת הטלוויזיה ניקוי ראש.
תקוה מור הייתה נשואה לעורך הדין שאול בן-חיים. הכירו במסיבה בחיפה כשהייתה בת 18. נישאו בתחילת שנות ה-60 ולשניים נולדו שני בנים. בני הזוג התגרשו ב-1982.
===הצגות בהן הופיעה===
כל ההצגות בתיאטרון הבימה
* צוואתו של כלב (1972)
* השקרן (קארלו גולדוני) (1970)
* דזדמונה באותלו (1966)
* מי מפחד מווירג'יניה וולף (1965)
* בלוז למיסטר צ'ארלי (1965)
* קומדיה של טעויות ( 1964)
* נתן החכם (1963)
* בילי בדאי (1963)
* נטאשה במלחמה ושלום (1963)

===סרטים בהם הופיעה===
* הרימו עוגן, 1985
* התרוממות (סרט) (תקווה), 1970
* טוביה ושבע בנותיו (חוה), 1968
* מוישה ונטילטור (רס"ר שושנה), 1966
* מבצע קהיר, (כריסטינה), 1965
* משפחת שמחון (אורנה), 1964
* אלדורדו (נעמי, אהובתו של שרמן), 1963

== קישורים חיצוניים ==

* 
* 
* [https://thisworld.online/1985/2510#p27 ראיון עמה], העולם הזה גיליון 2510
* [https://olam.eu-central-1.linodeobjects.com/pages/1772/f-28.png תחילת עבודתה בטלוויזיה הישראלית], העולם הזה גיליון 1772
קטגוריה:בוגרות אוניברסיטת תל אביב: החוג לתיאטרון
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:נשות טלוויזיה ישראליות
קטגוריה:קרייניות ישראליות
קטגוריה:ישראליות שנולדו ב-1942
מונה ניקולס

מונה ניקולס (באנגלית: Monae' Nichols; נולדה ב-24 בנובמבר 1998) היא אתלטית אמריקאית, סגנית אלופת עולם באולם (גלאזגו 2024) בקפיצה לרוחק.

== ביוגרפיה ==
=== 2024 ===
==== סגנית אלופת עולם באולם ====
באליפות העולם באולם שנערכה במרץ בגלאזגו שבממלכה המאוחדת זכתה ניקולס במדליית כסף בקפיצה לרוחק בשיא אישי חדש של 6.85 מטר, אחרי בת ארצה טארה דייוויס-וודהול (7.07 מטר) ולפני פאטימה דיאמה מספרד (6.78 מטר).

== שיאים אישיים ==
=== אצטדיון ===
* קפיצה לרוחק: 6.97 מטר (2022)

===אולם===
* קפיצה לרוחק: 6.85 מטר (2024)

==קישורים חיצוניים==

קטגוריה:קופצות לרוחק
קטגוריה:אתלטיות אמריקאיות
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
ונדטיניב

ונדטיניב (באנגלית Vandetanib) המשווקת בשם Caprelsa מיועדת לטיפול בסרטן גרורתי של בלוטת התריס, סרטן שלא ניתן להסרה בניתוח או שהתפשט לחלקים אחרים בגוף.

ונדטניב פועלת על ידי האטת הגידול של כלי דם חדשים בגידול, דבר שמונע אספקת מזון וחמצן לגידול. התרופה יכולה גם לפעול ישירות על תאי הסרטן, להמית אותם, או להאט את קצב הגדילה שלהם. מנגנון הפעולה כולל עיכוב פעילות של האנזים פרוטאין קינז. הוא מעכב טירוזין קינאז בעל תכונות נוגדות גידול, אנטי-פרוליפרטיביות ואנטי-אנגיוגניות. הקינאזות המעוכבות כוללות VEGFR, EGFR ו־RET .

חברת התרופות AstraZeneca פיתחה בתחילה את התרופה, והעבירה את זכויות היוצרים לסאנופי ב-2015<ref></ref>.

==היסטוריה==
ונדטיניב קיבלה אישור ממנהל המזון האמריקאי (FDA) באפריל 2011 לטיפול בסרטן בלוטת התריס. בתחילה, הוא הוצג לשוק ללא שם מותג. מאז אוגוסט 2011, נמכרת כקפרלסה. בשנת 2015 השתלטה Genzyme של סנופי על המוצר מחברת התרופות AstraZeneca.

==מנגנון פעולה==
ונדטיניב פועל כמעכב קינאז, כלומר הוא חוסם אנזימים ספציפיים (קינאזים) המעורבים בגדילה והתפשטות של תאים סרטניים. הוא מכוון למספר קולטנים, כולל קולטן לגורם גדילה אנדותל כלי דם (VEGFR), קולטן לגורם גדילה אפידרמיס (EGFR), ומאורגן מחדש במהלך טרנספקציה (RET) טירוזין קינאז. על ידי עיכוב קולטנים אלה, Vandetanib עוזר להאט או לעצור את הצמיחה של תאים סרטניים.

==תופעות לוואי==
*תופעות לוואי תכופות, המתרחשות אצל יותר מ-10% מהאנשים, כוללות מגוון של מצבים כגון הצטננות, ברונכיטיס, דלקות בדרכי הנשימה העליונות, דלקות בדרכי השתן, ירידה בתיאבון, ספיגת סידן מופחתת, נדודי שינה, שינויים במצב הרוח, כאבי ראש, תחושות עקצוץ, תחושות חריגות או כואבות, סחרחורת, ראייה מטושטשת, נזק בקרנית, תסמונת QT ממושכת, לחץ דם גבוה, אי נוחות בבטן, שלשולים, בחילות, הקאות, הפרעות עיכול, רגישות מוגברת לאור השמש, פריחה בעור, אקנה, עור יבש ומגורה, חריגות בציפורניים, נוכחות של חלבון בשתן, היווצרות אבנים בכליות, חולשה, עייפות, כאב ונפיחות.

*תופעות לוואי המסווגות כשכיחות, המתרחשות בין 1% ל-10% מהאנשים, כוללות מגוון מצבים כולל דלקת ריאות, אלח דם, שפעת, דלקת שלפוחית השתן, סינוסיטיס, דלקת גרון, דלקת זקיקים, זיהומים פטרייתיים, זיהומים בכליות, ירידה ברמות הורמוני בלוטת התריס, רמות אשלגן נמוכות, רמות סידן גבוהות, היפרגליקמיה, התייבשות, ירידה ברמות הנתרן, חרדה, רעד, עייפות, אובדן הכרה, הפרעות בשיווי המשקל, שינויים בתפיסת הטעם, הפרעות ראייה, ראיית הילה, הבזקי אור נתפסים, גלאוקומה, דלקת הלחמית, עיניים יבשות, הפרעות בקרנית, משברי יתר לחץ דם, התקפים איסכמיים חולפים, עצירות, דלקת קיבה, אבני מרה, אריתמה אקרילית הנגרמת על ידי כימותרפיה, התקרחות, דיסאוריה, המטוריה, תדירות מוגברת של שתן, אי ספיקת כליות, וחום.

==קישורים חיצוניים ==
מבנה תלת־ממדי של vegf ב [https://proteopedia.org/wiki/index.php/Main_Page protopedia] 

== הערות שוליים ==

קטגוריה:תרופות לטיפול בגידולים
ברייס הופל

ברייס הופל (באנגלית: Bryce Hoppel; נולד ב-5 בספטמבר 1997) הוא אתלט אמריקאי, אלוף עולם באולם (גלאזגו 2024) בריצת 800 מטר.

== ביוגרפיה ==
הופל נולד במידלנד שבטקסס, ארצות הברית. 

=== 2019 ===
באליפות העולם שנערכה באוקטובר בדוחה שבקטר סיים במקום רביעי בריצת 800 מטר בשיא אישי חדש של 1:44.25 דקות.

=== 2021 ===
באולימפיאדת טוקיו שנערכה ביולי-אוגוסט סיים במקום 11 בריצת 800 מטר בתוצאה של 1:44.91 דקות.

=== 2022 ===
==== מדליית ארד באליפות עולם באולם ====
באליפות העולם באולם שנערכה במרץ בבלגרד שבסרביה זכה במדליית ארד בריצת 800 מטר בתוצאה של 1:46.51 דקות, אחרי מריאנו גרסיה מספרד (1:46.20 דקות) ונואה קיבט מקניה (1:46.35 דקות).

באליפות העולם שנערכה ביולי ביוג'ין שבאורגון, ארצות הברית, סיים במקום 28 בתוצאה של 1:46.98	דקות.

=== 2023 ===
באליפות העולם שנערכה באוגוסט בבודפשט שבהונגריה סיים במקום שביעי בריצת 800 מטר בתוצאה של 1:46.02 דקות.

=== 2024 ===
==== אלוף עולם באולם ====
באליפות העולם באולם שנערכה במרץ בגלאזגו שבממלכה המאוחדת זכה במדליית זהב בריצת 800 מטר בתוצאה של 1:44.92 דקות, לפני אנדראס קרמר משוודיה (1:45.27 דקות) ואליוט קרסטן מבלגיה (1:45.32 דקות).

== שיאים אישיים ==
=== אצטדיון ===
* ריצת 800 מטר: 1:42.77 דקות (2024)

=== אולם ===
* ריצת 800 מטר: 1:44.37 דקות (2021)

==קישורים חיצוניים==

קטגוריה:רצים למרחקים בינוניים
קטגוריה:רצים אמריקאים למרחקים בינוניים
קטגוריה:אלופי עולם באתלטיקה
קטגוריה:רצים אמריקאים באולימפיאדת טוקיו (2020)
קטגוריה:אתלטים באולימפיאדת טוקיו (2020)
קטגוריה:אמריקאים שנולדו ב-1997